CELEX: 62015CN0142
Language: da
Date: 2015-03-24 00:00:00
Title: Sag C-142/15 P: Appel iværksat den 24. marts 2015 af SolarWorld AG til prøvelse af kendelse afsagt af Retten (Femte Afdeling) den 14. januar 2015 i sag T-507/13, SolarWorld AG m.fl. mod Europa-Kommissionen

8.6.2015   
            
            
               DA
            
            
               Den Europæiske Unions Tidende
            
            
               C 190/5
            
         Appel iværksat den 24. marts 2015 af SolarWorld AG til prøvelse af kendelse afsagt af Retten (Femte Afdeling) den 14. januar 2015 i sag T-507/13, SolarWorld AG m.fl. mod Europa-Kommissionen
   (Sag C-142/15 P)
   (2015/C 190/05)
   Processprog: engelsk
   
      Parter
   
   
      Appellant: SolarWorld AG (ved avocat L. Ruessmann og solicitor J. Beck)
   
      De andre parter i appelsagen: Europa-Kommissionen, Brandoni solare SpA, Global Sun Ltd, Silicio Solar, SAU og Solaria Energia y Medio Ambiente, SA
   
      Appellanterne har nedlagt følgende påstande
   
   
               —
            
            
               Appellen antages til realitetsbehandling, og appellanten gives medhold.
            
         
               —
            
            
               Ophævelse af Rettens kendelse i sag T-507/13.
            
         
               —
            
            
               Det fastslås, at påstanden om annullation i sag T-507/13 kan antages til realitetsbehandling.
            
         
               —
            
            
               Sagen hjemvises til Retten med henblik på en realitetsbehandling af annullationspåstanden.
            
         
      Anbringender og væsentligste argumenter
   
   Til støtte for appellen har appellanten fremsat følgende anbringender:
   Retten begik en fejl ved at fastslå, at appellanten ikke er direkte berørt af Kommissionens afgørelse 2013/423/EU (1), fordi denne afgørelse ikke direkte berørte appellantens retsstilling og var genstand for gennemførelsesforanstaltninger.
   
               —
            
            
               Retten begik en fejl ved at fastslå, at appellanten ikke er direkte berørt af Kommissionens afgørelse 2013/423/EU, fordi den blev gennemført ved forordning nr. 748/2013 (2). Forordning nr. 748/2013 er en bekræftende retsakt i forhold til afgørelse 2013/423/EU. Appellanten havde således kompetence til at anlægge et direkte søgsmål til prøvelse af afgørelse 2013/423/EU.
            
         
               —
            
            
               Rettens konklusion om, at afgørelse 2013/423/EU indebærer gennemførelsesforanstaltninger var fejlagtig, eftersom Retten ikke undersøgte, om Kommissionen havde noget skøn, da den vedtog forordning nr. 748/2013, eller om gennemførelsen af afgørelse 2013/423 EU skete automatisk i forhold til appellanten, hvilket rent faktisk var tilfældet.
            
         
      (1)  Kommissionens afgørelse af 2.8.2013 om godtagelse af et tilsagn afgivet i forbindelse med antidumpingproceduren vedrørende importen af fotovoltaiske moduler af krystallinsk silicium og nøglekomponenter hertil (dvs. celler og wafere) med oprindelse i eller afsendt fra Folkerepublikken Kina (EUT L 209, s. 26).
   
      (2)  Kommissionens forordning (EU) nr. 748/2013 af 2.8.2013 om ændring af forordning (EU) nr. 513/2013 om indførelse af en midlertidig antidumpingtold på importen af fotovoltaiske moduler af krystallinsk silicium og nøglekomponenter hertil (dvs. celler og wafere) med oprindelse i eller afsendt fra Folkerepublikken Kina (EUT L 209, s. 1).